Iniuria
Iniuria (ld, ee otsetõlkes 'ebaõiglus') tähistas Vana-Rooma õiguses vaba kodaniku vastu suunatud kehalist või verbaalset õigusvastast tegu kui delikti. Iniuria esineb juba kaheteistkümne tahvli seadustes kaheksandal tahvlil. Eristati kolme iniuria't: kehavigastused, luumurrud ja muud kahju tekitamise viisid. Juba hilisel vabariigi ajal oli tegemist lisaks ka karistusõigusliku kuriteoga.